LidanRubinov/Halacha-QA huggingface dataset:
שאלה: בריכות מופרדות: יש לי בעיות גב והרופא אמר לי שאני חייבת לשחות,אם לא הכאבים יחמירו. ניסיתי לחפש בריכות מופרדות בסביבת מגוריי ולא מצאתי שום בריכה קרובה,האם אני יכולה ללכת לבריכה מעורבת בשל בעיות בריאותיות והוראות הרופא?
תשובה: לך יגעת ולא מצאת - אל תאמין. השאלה מה מוגדר מקום מגוריך ( שעתיים נסיעה לכל כיוון?) בשביל הבריאות מוציאים הרבה ממון והרבה זמן. בעיות גב זה מאד מאד חמור אבל עדין לא פיקוח נפש לשחות - יש להם פתרונות אחרים. אם את גרה ממש בצפון או בדרום - אולי כדי להשיג בריכה פרטית שתאפשר לך לשחות בה (עוד לפני עונת הנופש) ובהצלחה את יכולה לכתוב כתגובה לכאן היכן את גרה ואשתדל לעזור דוד לוי
שאלה: ברכות המזון: 1)אם יש לי בצלחת כמה מאכלים מסוג שונים עם ברכות שונות(ואין לחם) האם אני צריך לברך על כל מאכל בנפרד? וגם על ברכות אחרונות בנפרד? כמה עניינים לגבי שבת.התחלתי לשמור בחודש האחרון ואני רוצה לדעת כמה דברים יש איסור על לקפל בגדים ושאר דברים שדורשים קיפול? יש איסור לשטוף כלים? או לזרוק דברים לפח? יש איסור לפתוח חטיפים ושקיות בסגנון הזה?
תשובה: עניין הברכות זו סוגיה מורכבת - רצ"ב קישור למאמר מקיף בנושא ברכה אחרונה שאינה ברכת המזון מברכים ברכה  מעין שלש  על מזונות, פרות משבעת המינים ויין. על כל השאר מברך  בורא נפשות. אם נתחייב ברכה מעין שלש, ואכל גם דברים אחרים: שתה מים, אכל בננה או גלידה וכד  מברך גם ברכה מעין שלש וגם "בורא נפשות".
שאלה: למה אלוקים לא עונה לתפילה?: למה אלוקים לא עונה לי? אני מתפללת אליו כל בוקר ומבקשת ממנו שאני אצליח אבל מה שאני זוכרת שלא הצלחתי. מה אני אמורה לעשות?!
תשובה: לק"י לך יקרה! אני חייב להגיד שאני מה זה מזדהה עם השאלה שלך. לא מעט אנחנו מתפללים, אבל מה זה מתפללים? שופכים את הלב ומורידים נהרות, אם לא כמו הירדן אז לפחות כמוהו. ומה? ה  לא עונה. וואלה, יכול להיות מתסכל. הרי ביקשתי שאצליח! ואפשר לחשוב שזה בשבילי, זה בשבילו כדי שאתקדם לאור ההצלחה ואצליח לעשות את מה שהוא מטיל עלי בעולם הזה, אז למה הוא לא עונה? השאלה הזו היא שאלה שאני מזדהה איתה כי אני חושב שכולנו עוברים וחווים את זה בחיים שלנו בצורה כזו או אחרת ובוודאי שזה מתסכל. זה מתסכל כי אנחנו מבקשים על מה שאנחנו רוצים להצליל בו. אנחנו יודעים מה הכי טוב בשבילנו. או כך אנחנו חושבים. כל יום אנחנו אומרים בתפילה "פותח את ידך ומשביע לכל חי רצון". מה הענין של רצון? הרי מופיע שם "ואתה נותן להם את אכלם בעיתו", אז מה פתאום רצון? אלא שאנחנו מבקשים משהו וה  ממלא אחר הרצון   אותו רצון פנימי. זה לא שהוא לא מקשיב. הוא מקשיב, ועוד מקשיב. הוא מקשיב לרחשי הלב הפנימיים, לא למה שאת מביעה כלפי חוץ. הוא מקשיב למה שעומד מאחורי הרצון להצליח. הענין, שצריך לזכור שגם אז הוא לא חייב לנו. זה לא שהתפילה היא כספומט כזה של "קדוש, תן לי בקשה  עובר  בטסט ועוד ככה כמה ג ובות בשביל הרכב". אני בטוח שאנחנו לא באים אליו ככה, אלא בצורה קצת יותר שקולה ומבקשים להצליח. הרי מה זה סך הכל? זה בכלל בשבילך ה! אם זה בשביל ה, צריך לזכור שזה בשבילו והא מחליט מה נכון ומה לא. הוא לא חייב לנו אלא אנחנו מבקשים להוריד את השפע שלו לעולם (כמו פותחים ברז של ברכות שמביאות שפע לעולם) ואם כך, זה בכללים שלו. איך יהודה וקסמן, אבא של נחשון הי"ד, אמר "לפעמים גם לאבא מותר להגיד לא" אך גם אז ה לא  זה לא לשם ה לא  אלא לשם הכן. מה הכוונה? בשביל מה שטוב לנו. כמו ילד שכבר אכל 10 ק"ג של ממתקים ומבקש עוד שלושה. ברור שמה שהוא אכל עד עכשיו זה לא טוב, וברור שזה שהוא אוכל את זה נובע מכך שהוא בטוח שזה הדבר הכי בריא והכי טעים עלי אדמות ורק ככה הוא יגדל. הענין הוא ששנינו יודעים שלו, אז כשאבא שם לב שהוא כבר אכל 10 ק"ג ומבקש יותר, הדבר הראשון זה שהוא אומר  לא  (אחרי זה הוא גם מטפל, ולפעמים לא בצורה הכי נעימה, אך נקווה שהכי טובה, בכך שהבן עשה לעצמו הרעלת סוכר עם כמות הממתקים שהוא אכל). אז מה עם השאלה שלך מה לעשות? תמשיכי להתפלל מתוך אמונה שה  לוקח את השורש של הדברים שלך, את הבקשה להיות טובה ולהתקדם, ומקשיב. הוא יודע מה את רוצה בעולם התכל ס, אבל הוא גם יודע מה טוב בשבילך כדי שאת תתקדמי בצורה הטובה ביותר (גם אם לפעמים תרגישי בכך נסיגות). אני מקווה שהדברים עזרו לך ולשאר השואלים. אם יש לך עוד שאלות בנושא הזה או בנושאים אחרים תרגישי הכי חופשית לשאול ולברר. הרבה הצלחה, נתנאל netanelweil gmail.com
שאלה: הוספת שם שני: כבוד הרב שמי מיכל וברצוני להוסיף לשמי שם שני. השם אותו ברצוני להוסיף,היה שם שאבי רצה לתת לי כשם שני, כשנולדתי. היה זה שמה של סבתו, שהייתה יקרה לו מאוד. אמי לא רצתה להוסיף שם זה, משום שלא אהבה את הצליל של השם, והיה לה גם מאוד קשה להגותו מכיוון שהייתה אז עולה חדשה מצרפת. אחי ואחותי קרואים בשמם השני ע"ש הוריה של אמי. אני נותרתי ללא שם שני, והדבר הציק לי לאורך השנים. לאחרונה שאלתי את אמי אם זה יפריע לה שאוסיף שם זה לשמי, והיא לא התנגדה כלל. האם זה אפשרי להוסיף שם מבחינה הלכתית, גם אם זה לא לצורך ריפוי ממחלה או דבר דומה, ואם ניתן, מה הם התהליכים שיש לעשותם לצורך העניין.
תשובה: צריך סיבה טובה להוסיף שם. נראה לי שיש לך סיבה טובה מאוד: לעשות נחת לאביך. כדי לקיים את השם החדש עושים ברכת "מי שברך" בעליה לתורה (גבר שעולה לתורה יבקש לברך אותך) שם מזכירים את השם החדש (יחד עם השם המקורי) שלך.
שאלה: התייעצות לגבי שם: ברצוני להתייעץ עם כבוד הרב האם ניתן לקרוא את השם "אדם" לבן? הרי מדובר בשם מהתנ"ך, על שמו של האדם הראשון.
תשובה: מותר, אם הוא משמח אתכם כהורים. יש שנהגו להמנע מכך מסיבות של תורת הסוד.
שאלה: טיסה לארץ בתשעת הימים: אני נמצאת כרגע בארה"ב בשליחות של שנה. קבעתי את תאריך הטיסה בחזרה לארץ בתשעת הימים (שבוע לפני ט באב) ואני קצת חוששת. האם זה ר? ודבר נוסף, לפני הטיסה אני מתכננת לשהות מספר ימים בניו יורק, ורציתי לדעת האם זה ר לקנות כמה דברים לפני החזרה לארץ (משום ההלכה שאסור לקנות דברים בתשעת הימים)
תשובה: אכן, בתשעת הימים נמנעים מנסיעה של טיולים והנאות. אולם אם מדובר בנסיעה שאינה של תענוג, כמו לגבייך, שהנסיעה היא חזרה לארץ   אין מניעה. עם זאת, בוודאי שעדיף לדחות לאחר תשעה באב, אם הדבר אפשרי. לגבי קניות, אם אלו דברים שאינם משמחים ואינם מצריכים ברכת "שהחיינו", ויש רווח גדול בקנייתם בחו"ל   ניתן להקל. אולם גם זה לפני ראש חודש. משאלתך אני מבין שתהיי מספר ימים לפני הטיסה שמתקיימת שבוע לפני ט  באב, לכן, נסי לרכז את הקניות בימים שלפני ראש חודש. ושובך ל
שאלה: שם לבת וכיבוד הורים: הרב! אני יכולה לשאול את השאלה שלי במשפט אחד, אבל חוששני שאם לא אקדים מס דברים הרב לא יראה את התמונה השלימה. מצטערת על אירוך הדברים. ב"ה אני בהיריון. חודש תשיעי. לדברי הרופאים, יש לנו בת ב"ה. בעלי ואני משתוקקים מאוד לכבד את רצונה של סבתא שלי תחי : לסבתא בן יחיד (אבא שלי). אחרי מותה של אמא שלה (לאה) קיוותה ויחלה שתהיה לה נכדה שתיקרא לאה. הבעיה היא שחמותו של אבא שלי נקראת באותו השם, ואנחנו לא קוראים שם בחיים (אשכנזים). חשוב לציין שלסבתא אין משפחה (ההורים שלה נפטרו, אין דודים בני-דודים, אחיה היחיד נפטר בצעירותו). אנחנו משפחתה היחידה, ומאוד מצער אותה שאין אפשרות שנקרא ע"ש אימה. בעלי ואני מסרנו לה רשימה של מס שמות שמזכירים (לדעתנו) את השם "לאה". היא אישרה 4 מהם, ובחרנו את השם האהוב עלינו ביותר מבין ארבעתם (אודליה). יום אחד נזכרנו ששמענו פעם שזו בעיה לקרוא בשם חדש ( שלא מוזכר בתנ"ך), שמוזכר בו שם ה. בדקנו קישורים באינטרנט ונוכחנו שזכרנו טוב (ככה לפחות פסק הרב שמואל אליהו). לאור הדברים, נאלצנו לבחור בשם אחר מבין השמות שהיו מקובלים על סבתא אילה. בהמשך שמענו מההורים שלי, שאם נקרא בשם אודליה הם לא יהיו מסוגלים לקרוא בו לילדה (ממש לא אוהבים את השם!) ויקראו לה בשמות חיבה כאלה ואחרים. הדבר ממש הכעיס אותנו והביא אותנו לבדוק בצורה מסודרת עם הרב שלנו (הרב אליעזר מלמד) אם אכן השם אודליה בעייתי או לא. הרב ענה שאין בעיה לקרוא בשם הזה. עכשיו אנחנו מתלבטים: מצד אחד אוהבים הרבה יותר את השם אודליה, ומצד שני מרגיש לנו לא מוסרי לקרוא בשם הזה (כי החלטנו "אילה", ובעקבות התגובה של ההורים שינינו חזרה ל"אודליה"). האם אפשר לקרוא בשם הראשון (אודליה), או שזה באמת בעייתי וצריך לקרוא בשם השני?
תשובה: אני בכלל לא מבין את השאלה! אחרי שהחלטתם על השם  אילה  אתם חוזרים ל אודליה  רק כדי להראות להורים שאינכם נכנעים להם? האם אתם רוצים שהשם של בתכם יכיל בתוכו רצון להרגיז הורים - כאשר תורתנו מבוססת על הערך של כיבוד הורים! יותר מכך, אני חש שהמתח סביב השם מסתיר קושי יותר עמוק בקשר עם ההורים שלך. עליך לדעת שבגיל מסוים האחריות מתהפכת. כילדים קטנים ציפינו בצדק שההורים יקחו אחריות וידעו לנהל את הקשר אתנו, עם הילדים. בגיל שלך האחריות עוברת אליך: את צריכה למצוא את הדרך כיצד לשמור על הקשר הטוב והמכבד עם ההורים, גם אם הם קשים - האחריות עוברת אליך. זכרו להביא לביתכם: אהבה ואחוה, ורעות. נ.ב. למה לא תקראו לילדה  לאה? על שם האם המסורה שילדה ליעקב שישה שבטים ובהם שבט לוי, ממנו באה הקדושה ושבט יהודה ממנו באה מלכות לישראל. זכתה להיקבר עם אישה במערת המכפלה.
שאלה: משיח בסימן מחלת נפש: לפני שלוש שנים חשבתי שאני המשיח, אושפזתי והכדורים "ריפאו אותי". אני חוזר כל שנה בערך על התחושה שאני המשיח מתאשפז ואז משחררים אותי. בעולם החילוני מדובר במחלה נפשית. האם בעולם התורני הדבר מתפרש אחרת. הייתכן שנכנסה בי רוח רעה, או להפך, חוויתי חוויה רוחנית מאוד גבוהה בזמן שחשבתי שאני המשיח. אני כהן מצד אבי. האם יתכן שיש בחולי הנפש שחושבים שהם המשיח פוטנציאל גדול יותר להיות בעלי מדרגה רוחנית גבוהה יותר בעתיד, או שפשוט מדובר במחלה כמו כל המחלות כמו סוכרת יתר לחץ דם או אחרת.
תשובה: הנפש קשורה בעבותות פנמיות לנשמה. כל תופעה נפשית או גופנית, יש לה השלכה על עמדת הנשמה, ובמקביל היא גם מגיעה מעמדת הנשמה. הסכסוך הנפשי, מעיד בין היתר על חיפוש נשמתי. החיפוש, באופן הבריא שלו, צריך להתבטא בתלמוד תורה ותפילה, אהבת ד  ודביקות. אלו מביאים למציאת האבידה. מי שיש בעיה במנגנון הנפשי או הגופני שלו, אזי נשמתו אינה מתבטאת כרגיל בכלים אלו אלא באופן חריג. לכן עליו ללכת לרופא שיסייע לו להתמודד, ולחיות באופן מאוזן יותר עם ההפרעה הזו. לפיכך- הרצון להיות משיח נובע מן הסתם מכמה גורמים. אחד מהם הוא הרצון התמים והטוב להושיע את המציאות ולהתקרב לד. הכלים למימוש בקשה זו, אינם סטנדרטים אצלך, ולכן אתה זקוק לסיוע של פסיכולוג ופסיכיאטר להתמודד עם המאווים הללו באופן ישר יותר. המשך בטיפולים, ובמקביל שמח על כך שאתה רוצה דברים טובים וישרים, למען העולם כולו. רוח אפנו משיח ד  יהיה מלך מבית דוד שיושיע את ישראל מאויביהם, ויקרבם לעבודת ד  ולמקדש. עד שלא הגיע אדם כזה, אנו מצפים לו. צפה לו גם אתה. בהצלחה
שאלה: טרף או כשר?: הרב, הכנסנו פיירקס בשרי למדיח חלבי והפעלנו (כנאראה-הגיע ליד סולדת בו). אנחנו חושבים שלא היה בו משהו בשרי קודם (לא בטוח). יש מה לעשות עם הפיירקס? ואם כן - איך אפשר להכשיר אותו? מראש.
תשובה: ספרדים- כשר. אשכנזים- כשר, ועל אף שהרמ"א החמיר בכלי זכוכית, כאן יש להקל מצד נטל"פ, וגם לצרף כסניף את הסברא שחומרת הרמ"א נאמרה רק בפסח.
שאלה: טעם וסת החודש: לכבוד הרב מה הסיבה שאשה צריכה לחשוש לוסת החודש, האם יש "סגולה" מיוחדת בתאריך בחודש? בהפלגה יש סיבה שהגוף מתכונן בצורה קבועה כל חודש. אבל מה הקשר לתאריך בחודש?
תשובה: כדבריך הקשה רמב"ן בחידושיו למס  נדה, שלא יתכן שהדבר תלוי במזל היום. אולם לאחר שדחה זאת, חזר והתקשה שהרי גם חזקת שור מועד נקבעת לפעמים בתאריך כשבת. ולכן יתכן שמדובר במזל, או שנאמר שמדובר בסימן להתנהגות הגוף התלויה בתאריך מסיבה אחרת.
שאלה: שוטר: רציתי לשאול האם לשוטר סיור מותר לשרת בשבת מי טעם פיקוח נפש?
תשובה: לך ברגל - כן ברכב - תלוי בנסיבות. עדיף שהנהג יהיה שוטר דרוזי או שיעמדו עם הרכב במקום אחד ואם יצטרכו יקראו לו. בהצלחה דוד לוי בודאי עדיף לשרת בצה"ל כי שם כמעט כל הפעולות הן לבטחון המדינה ואילו חלק ניכר מפעולות המשטרה החשובות - אינן דוחות שבת. (חקירות, ממון, מעצרי חייבים ועוד)
שאלה: התמודדות: אני בחור בן 18 וחצי נדלקתי על בחורה בדגש על נדלקתי(כיום אני יודע שזאת הדלקות ע"פ מה שכתוב לקמן), הייתה לי תקופת זמן ממושכת שחשבתי על הרגע שבו אני אצהיר את רגשותיי כלפיה ויאמר לה את מה שאני מרגיש כלפיה(יש לציין שאני ביישן בטבעי). ולכן לא אמרתי לה אלא שלחתי לה בקשת חברות בפייסבוק היא קיבלה את זה בצורה לא ממש יפה לפי התגובה שלה מה שהיא אמרה לי (יש לציין גם שהיא נתנה לי את התחושה שהיא רוצה שנהיה חברים).לקחתי את זה מאוד קשה. עברה תקופה מאז וכיום שאני רואה אותה ברחוב היא מסתובבת ומדברת עם בחורים לא דתיים ורואים את את הירידה הרוחנית שלה כיום בדיעבד אני מודה לקב"ה שלא נתן לי להתחתן איתה ושלא היא הזיווג שלי על פי מעשיה כעת (למרות שהיא לומדת באולפנה).(יש לציין שמאז מחקתי את הפייסבוק ואת כל הרשתות החברתיות למיניהם כדי שאני לא אעקוב אחריה ואראה תמונות שלה כדי לא להעצים את זה עוד יותר). שאלתי היא כזאת עבר תקופה מאז המקרה ואני לומד בישיבה גבוהה ורוצה לעלות מעלה מעלה במעלות התורה והקדושה אבל לעיתים רחוקות אני חושב עליה מבחינת המצב הרוחני שלה אני דואג לה ורוצה שגם היא תתקדם ברוחניות ושתתקדם למקום טוב ויש לומר שזה מצד ההדלקות שלי כלפיה למרות שלקחתי את זה קשה אני עדיין מרגיש כלפיה משהו אבל אני מנתב את זה למקום של דאגה רוחנית ולא אהבה כיצד לשכוח אותה לגמרי ולצאת מתוך המחשבות הללו בכדי להתקדם לעבר עתיד טוב יותר ברוחניות בתורה קדושה יראת שמיים.
תשובה: ב"ה, טוב נהגת, תשתדל מאוד לא לראות ולא להפגש איתה, גם לא לחשוב על עילויה הרוחני, אם היא רוצה להתקדם היא תמצא את הדרכים לכך, תניח לה מכל וכל, דני ארגמן
שאלה: להתגרש מבעלי הכהן?: חזרתי בתשובה ובעלי כהן ואני לא בתולה,לא שכבתי עם גוי ולא משפחה האם אני מותרת לו?
תשובה: בהנחה שגם לא חטאת עם אחר בעודך נשואה לבעלך- את מותרת
שאלה: תרומות ומעשרות: שנה הבאה בעזרת ה אני אעשה שירות לאומי,שאלתי היא האם אני צריכה להפריש מעשרות מהסכום כסף שאני מקבלת? ואם אני עובדת במקביל כמה עלי להפריש?
תשובה: מעשר כספים אינו מצווה מן התורה אלא מנהג נפוץ וחשוב. המנהג הוא להפריש עשרה אחוז מכל הכנסה, אם משכורת של שירות לאומי וכל משכורת נוספות.
שאלה: גר תושב: מאיזה סיבות בדיוק אין היום "עבד עברי שנמכר לגוי"?
תשובה: לך אין היום עבדים כלל דוד לוי
שאלה: -אורות אליהו: ראיתי שהוספתם לאחרונה את בדץ אורות אליהו בבשר האם הוא מומלץ גם בעוף ויישר כח על כל עזרתכם!
תשובה: עיין היטב. זכתוב שם שהם מומלץ גם לבקר וגם לעוף
שאלה: גניבה בטעות.: לאחרונה ביצעתי רכישה באתר האינטרנט AMAZON. הורי הסכימו לשלם 120 ש"ח, אך בטעות לגמרי "גנבתי" מהם עוד מאה חמישים שקל ואני אסביר איך :, רציתי לבצע הזמנה, אך היא טענה זמן רב. לבסוף החלטתי לבצע את אותה הזמנה עוד הפעם. וזה עבד, אך כעבור זמן קצר ההזמנה הקודמת בוצעה, וכך למעשה חויבתי בסכום כפול. אני ממש מצטער, כי לא התכוונתי. מה ניתן לעשות?
תשובה: לך פשוט תחזיר את הכסף להוריך אני משער שלאחר שתחזיר הם יסלחו לך. אין שום דרך אחרת גניבה צריך להחזיר ואחר כך למנוע שתקרה שוב ואחר כך לבקר מחילה מהאנשים מהם גנבת ובסוף לבקש מחילה מהקב"ה ואם הכל היה תקין - יום הכיפורים מכפר ובהצלחה דוד לוי
שאלה: כוס של ברכה: כבוד הרב במשפחתי עושים הבדלה על כוסית קטנה של יין. ממה שקראתי, הכוס צריכה להכיל רביעית. האם יוצאים ידי חובת הבדלה אם אין רביעית? האם עלי להעיר על כך כשמדובר באבא שלי? ולבן משפחה אחר?
תשובה: לא יוצאים ידי חובה. להעיר בעדינות באמצע השבוע לפני ההבדלה הבאה.
שאלה: איזה משפחה הכי גדולה משבט לווי: איזה משפחה הכי גדולה משבט לווי?
תשובה: לפי פרשת במדבר משפחת קהת היא הגדולה 8600 מגיל חודש ומעלה.
שאלה: טבילת כלים לילד קטן: מדוע תווכה בטבילת כלים לא סומכים על הילד שיטבול למה לא סומכים על הילד במצוות אחרות ובטבילת כלים סומכים
תשובה: כל דבר שקטן צריך להוציא גדולים אנו לא סומכים עליו
שאלה: הלכות 9 הימים וט  באב: קוראים לי עדי. אני צריכה סיוע בהכרעת שאלה. אני בת 21, דתייה, מתגוררת בירושלים, סטודנטית. אני נמצאת במצב נפשי מאוד רע. יש לי קצת עצב בחיים כרגע ואני מחפשת להתעודד. מעבר להתקרבות ותפילות אני מרגישה קצת צורך להתנתק. ללכת לשקט. לא להיות פה. לטוס. חברה שלי מצטרפת אליי לארח לי חברה ולהעביר לי את הזמן ולעזור לי לנקות את הראש ולחזור תקינה יותר. הבעיה היא כזאת - לאור זה שאני בתקופת מבחנים לא הצלחנו למצוא תאריכים של טיסה מתאימה. באמת שבדקנו כל אפשרות ומבעיות כאלה ואחרות הכל התבטל. התאריך היחיד שהיה אפשרי זה ט באב (26.07). זהו התאריך היחיד שמתאים לשנינו ושאפשרי בחצי שנה הקרובה. האם זה איסור מוחלט לטוס? גם אם זה לצורך חשוב? כמובן ואין צורך להגיד שאת הצום נעשה כהלכתו, לא נטוס בשמחה אדירה. נהיה צנועות. נרגיש את העצבות ונתחבר אל היום והצער. נצום כרגיל ועד שלא נוציא את הצום ביעד לא נצא מהמלון. נשב בדיוק כמו בארץ רק שנשמור על זה בחול. עד צאת הצום לא נעשה דבר. האם בכאלו תנאים זה אפשרי? לטוס ביום של תשעה באב אך רק להגיע אל היעד ולא לעשות דבר. ועד כמה מסוכן הדבר. מראש.
תשובה: לא מומלץ אך זה לא אסור. טיסה ליעד נורמלי היא דבר נורמטיבי כמו לנסוע במכונית וזה עושים בתשעה באב
שאלה: הלכות תשעה באב: קוראים לי עדי. אני צריכה סיוע בהכרעת שאלה. אני בת 21, דתייה, מתגוררת בירושלים, סטודנטית. אני נמצאת במצב נפשי מאוד רע. יש לי קצת עצב בחיים כרגע ואני מחפשת להתעודד. מעבר להתקרבות ותפילות אני מרגישה קצת צורך להתנתק. ללכת לשקט. לא להיות פה. לטוס. חברה שלי מצטרפת אליי לארח לי חברה ולהעביר לי את הזמן ולעזור לי לנקות את הראש ולחזור תקינה יותר. הבעיה היא כזאת - לאור זה שאני בתקופת מבחנים לא הצלחנו למצוא תאריכים של טיסה מתאימה. באמת שבדקנו כל אפשרות ומבעיות כאלה ואחרות הכל התבטל. התאריך היחיד שהיה אפשרי זה ט באב (26.07). זהו התאריך היחיד שמתאים לשנינו ושאפשרי בחצי שנה הקרובה. האם זה איסור מוחלט לטוס? גם אם זה לצורך חשוב? כמובן ואין צורך להגיד שאת הצום נעשה כהלכתו, לא נטוס בשמחה אדירה. נהיה צנועות. נרגיש את העצבות ונתחבר אל היום והצער. נצום כרגיל ועד שלא נוציא את הצום ביעד לא נצא מהמלון. נשב בדיוק כמו בארץ רק שנשמור על זה בחול. עד צאת הצום לא נעשה דבר. האם בכאלו תנאים זה אפשרי? לטוס ביום של תשעה באב אך רק להגיע אל היעד ולא לעשות דבר. ועד כמה מסוכן הדבר. מראש.
תשובה: אכן, כפי שמשמע משאלתך אם קיימת אפשרות להקדים או לדחות את הטיסה יש לעשות כן, מפאת השמחה שמתלווה לטיסה ולטיול שבעקבותיו. אך, אם אין אפשרות נוחה אחרת ניתן לטוס. וכפי שכתבת יש לנסות ככל הניתן לשמור על כובד ראש ורצינות במהלך הטיסה. ברכה והצלחה. ירון דוראני.
שאלה: נידה בפסח שני: לכבוד הרב כידוע נידה אינה יכולה להקריב קורבן פסח (ועל אף שטומאה הותרה בציבור אין זה כולל טומאות היוצאות מגוף האדם). לפי רמבם הנידה היא אחת מהנדחים לפסח שני. אך אם אישה היתה נידה בפסח ראשון, הרי שיש סבירות הקרובה לודאות שגם בפסח שני תהיה נידה, ואם כן פסח שני שחל בי"ד אייר לא יעזור לה. (וגם כשיש פרישה סמוך לווסת חוששים ל-30 יום ולאותו תאריך עברי בחודש העוקב, משמע שפסח שני מועד לנידות) האם יש דרך שאשה תוכל להקריב קורבן פסח בפסח שני ללא סידור המחזור או שלא. אשמח לתשובה וכן להפניה למקורות ולשו"תים העוסקים בכך.
תשובה: איני יודע היכן מצאת ברמב"ם שנידה נדחית לפסח שני. היא אכן לא יכולה להקריב פסח ראשון. לגבי פסח שני כותב הרמב"ם שהוא רשות לנשים. רמב"ם הלכות קרבן פסח פרק ה הלכה ח נשים שנדחו לשני, בין מפני האונס והשגגה, בין מפני הטומאה ודרך רחוקה, הרי פסח שני להם רשות, רצו שוחטין רצו אין שוחטין, אם יום השביעי לנידתה הוא י"ד יתכן שאישה שמחזורה קצר תהיה טהורה בפסח שני. כמו כן אישה שלא יכלה לטבול מסיבות טכניות, וטבלה נניח ביום ה12 תהיה טהורה בחודש הבא בפסח שני. פרישה סמוך לווסת היא אכן גם לטהרות (בבלי נדה סג ע"ב)- וסביר להניח שלא תכנס לעזרה בזמן השחיטה אבל היא יכולה לאכול קרבן פסח בלילה במקרה שהעונה של הפרישה היא ביום.
שאלה: נידה בפסח שני: לכבוד הרב הרמבם כותב שנידה היא אחת מאלו הנדחות לפסח שני לעניין הקרבת קורבן פסח. אם אישה היתה נידה בפסח ראשון י"ד ניסן, הרי שגם בפסח שני בי"ד אייר תהיה נידה (גם כשיש פרישה סמוך לוסת זה 30 יום אחרי ותאריך עברי בחודש העוקב, משמע שפסח שני הוא יום "מועד לנידות") האם באמת אישה לא תוכל להקריב אף בפסח שני? האם האפשרות היחידה מבחינתה היא להסדיר את המחזור באופן לא טבעי כדי שתוכל להקריב? וכיצד יתיישבו דבריו של הרמבם שאומר שנידה נדחית - משמע שהדבר אפשרי. מראש
תשובה: זו שאלה מעניינת, שיכולה גמובן להתרחש גם אצל גבר, הגם שלא מדובר במחזור. יש לחלק את התשובה לשני חלקים. החלק הראשון הוא ש"אונס רחמנא פטריה", וממילא אם קרה מקרה כזה - אכן האישה והגבר פטורים מעשיית פסח שני, כי הם היו אנוסים. האם יש להשתמש באמצעים מלאכותיים לסידור המחזור? בוודאי שלא. בדיוק מאותה סיבה שלא חייבים לעשות ברירת מין העובר וללדת דווקא מהמין שאין לנו  בדיוק מאותה סיבה שאין חובה הלכתית לעשות עוד דברים שהם מחוץ לגדר הטבע.
שאלה: שמירת נגיעה: ב"ה זכינו גם אני ובן זוגי להתארס לא מזמן, ועניין הנגיעה הפך להיות עוד יותר קשה לנו. אנחנו מוצאים את עצמנו נופלים כמעט כל פעם, ולצערנו כל פעם זה יותר גרוע מהפעם הקודמת, ואח"כ אנחנו מתוסכלים מעצמנו מאוד, מה עושים.? איך אנחנו יכולים להתמודד עם זה ולהפסיק ליפול?
תשובה: ב"ה, 1. להפגש רק במקומות שיש אנשים רבים שמתבישים לעשות דברים כאלה לידם. 2. לא לדבר דיבורים שמביאים לריגוש גדול ונגיעה. 3. ללמוד מסילת ישרים במיוחד פרק יא ובהצלחה, דני ארגמן
שאלה: כיירים עם הצתה אלקטרונית ביום טוב: בכירים חדשות כאשר לוחצים על כפתור פתיחת הגז במקביל נשלחות ניצוצות להצתת האש. ביום טוב הדבר אסור משום תולדת אש ולכן יש לנתקו מראש. על פי הכתוב בצומ"ת הצתת כזאת למי ששכח לנתק אסורה. לעומת זה באור לציון בחלק ג פרק כ שאלה ה נכתב כי אם יצמיד גפרור לראש הגז יכול להדליק. מהו ההסבר לדבר לא נאמר שם למרות שיש מצב של פסיק רישא איך שלוחצים על הכפתור יוצא ניצוצות. רציתי לשאול מהו המקור להיתר ב מראש דוד
תשובה: לא יודע, באופן פשוט צריך להיות אסור. אבל זו שאלה שצריך להפנות אותה למי שכתב את התשובה. אולי תפנה לרב אליהו אבא שאול, שהוא אחיין של מחבר השו"ת אור לציון זצ"ל- יתכן שהוא יכול לעזור לברר את הסוגיא 05075757608
שאלה: טיול בשנת אבל: לכבוד רב, אני כרגע בשנת אבל על אבי האהוב, הכ"מ. האזכרה בתום 11 חודשים תיערך בכו בתמוז (אנו מעדות המזרח). מספר ימים לאחר מכן, אימי ואני מעוניינות לטוס לטיול בחו"ל. אני ממש מתלבטת. האם שנת האבל תמה בסיום 11 חודשים? אני יודעת שמפסיקים לומר קדיש, אך מה לגבי שאר מנהגי האבלות? (יש לציין שכמובן שאני דתיה ושומרת על כל איסורי ומנהגי האבלות). האם מותר לאימי ולי לטייל מעט ולהתאוורר מהשנה הקשה שעברנו? אפרת
תשובה: האבלות כוללת את החודש השנים עשר. מותר לטוס עם אמך, להרגע. אך להקפיד בדיני האבלות מניעת נגינה ומחולות וכד.
שאלה: בדיקה חרקים: לגבי הבדיקו שעושים בכול הירקות והפירות לא הבדיקות הרגילות שהם מקובלות בהלכה אלא אלה שעם זכוכית מגדלת וכדומה שצריך זכוכית מגדלת ושולחן אור האם תורה למלאכי השרת ניתנה וכתוב בהלכה מה שאין ניראה בעין אין לחוש כמובן לאחר בדיקה טובה כמו שיש חידקים במיקרוסקופ כמעט בהכול מה הדין
תשובה: אמת נכון הדבר, וכפי שכתבת: לא בודקים עם זכוכית מגדלת כי מה שלא נראה לעין לא מזוינת אינו נחשב ל"שרץ השורץ" כלל וכלל ומותר לאכולו. ולכן איני יודע על איזה בדיקות התכוונת.
שאלה: אימוץ ונישואין: ברצוני לשאול שאלה לגבי הספק ביהדותי. עליתי לארץ בגיל שנה וחצי מברית המועצות כיהודיה לכול דבר, אם השנים הכרתי בחור מקסים "כהן" אשר מגיע מבית מסורתי, כשהתחלנו בתהליך הנישואין בית הדין הרבני ביקש ממני למלא טופס על כול שמות ושמות המשפחה של משפחתי משני הצדדים מכיוון שלא נולדתי בארץ,כמובן שביצעתי זאת ובית הדין הרבני פסק כי הנני יהודיה בתהליך בירור יהדות והתחתנו כדת משה. לפני 3 שנים גיליתי כי הנני מאומצת מגיל 6 חודשים מהורים ביולוגים שאין לי כול מידע עליהם, וגם להורים המאמצים אין מידע עליהם, חשוב לי לציין כי ההורים המאמצים הם יהודים כשרים מאם וגדלתי בבית מסורתי. כיום עומדת בפניי שאלה מה אני צריכה לעשות אני מאוד מתלבטת לגשת למוסד הרבני מחשש שלא יפגעו בנישואיי או בילדיי בעתיד כשיוולדו בעזרת ה אבל מצד שני המצפון שלא אינו נותן לי לחיות עם הספק הזה. אשמח לתשובה
תשובה: עוד טרם המסקנה, עליך להעריך את עצמך כאשה מוסרית ויראת שמים, המבקשת את האמת האלוקית מעל כל ערך אחר. גוי או יהודי- מי שיש בו כזו ישרות ויראת שמים, אשרי חלקו. עליך ליצור קשר לאלתר עם הרבנות הראשית אגף הגיור, לבירור יהדותך. אין לסמוך כעת על הבירור בטעות שעשו בעבר או על חזקה לאחר שהתחתנת, שכן ברור כעת שיש מידע המטיל ספק ביהדותך ועלייך לבררו. יתכן שבית הדין יתחשב בדברים כספק ויצרף סברות להקל לאחר גיור לחומרא בנישואין לכהן, או לא, הדבר תלוי בבירור ובמידע בלפניו. יש צורך לגשת לבי"ד שיברר זאת כראוי. לא רק נישואייך לכהן על הפרק אלא גם יהדותם של ילדייך, וודאי אין להשתיק את המידע הזה. חיזקי ואימצי
שאלה: אירוע מעורב: רציתי לשאול שאלה לגבי רבנים שמקדשים באירועים אף על פי שאירוע ללא הפרדה.( חילונים) מותר או אסור? שמעתי התבטאויות של רבנים אחרים שאומרים שההולך אחרי אישה בנהר אין לו חלק בעולם הבא. אז איך מותר לרב ללכת ולקדש אירוע מעורב ולתת התר לערב הזה שהתוצאות שלו זה זה חילול השם גמור! מצווה לא באה ע"י עברה. ואם יש היתר אז מותר גם לזמר לשיר לחתן ולכלה אף על פי שהאירוע לא צנוע. מה דעתך? אשמח לתשובה.
תשובה: לך, כולנו מתלמידי אברהם אבינו וחובה להתבונן על הדברים בחיים בעין טובה. אני חושב שהתערבבו לך הרבה מושגים ואשתדל לערוך בהם סדר. 1. האיסור ללכת לראות אשה המכבסת בנהר הוא מפורש וידוע והכוונה כאשר יש לו אפשרות אחרת. (ואם אין לו - עיין שם בגמרא). 2. הרב עורך החופה הולך לשם כדי לערוך חופה וקידושין ליהודים הרוצים להתחתן ולהקים משפחה בישראל. זו מצווה מאד גדולה וחובה עלינו לעזור ולרומם ככל יכולתנו כל מי שנוהג כך ומתחתן כדת משה וישראל. 3. אין ההפרדה בחתונה חלק מהותי מהחתונה וכמו בכל דבר יש שכר על המצווה ועונש על העבירה. גם כאן לזוג שכר רב על החתונה ואשריו שזוכה לכך. האורחים הבאים לחתונה יעמדו כל אחד לפי מה שהוא מוצא לנכון - אין עריכת החופה מחייבת עירוב בין גברים לנשים, ולהיפך. תחת החופה עומדים בצד אחד החתן והאבות והרב המקדש ובצד השני הכלה והאמהות. לכן בחופה כזו יש קידוש השם ולא חלילה להיפך. מצות החתונה אינה באה בשום עבירה 4. בענין הפרדה בחתונה יש להבחין בשלושה מצבים א. בזמן החופה זה הידור. כמו שהמדרכות ברחוב אינן מופרדות כך ראוי להפריד. ב. בזמן האוכל זה יותר חשוב, בפרט אם יושבים איש ליד אשה שאינה ממשפחתו. אם בכל שולחן יושבים קרובי משפחה מותר ואולי גם בני דודים. הסיבה שהאוכל נמשך יותר זמן ולא כל כך עסוקים במצוה כמו בחופה. וגם בארוחה במקום העבודה יש מצבים בהם יושבים נשים וגברים יחדיו - נראה שזה יותר בעייתי, ורבים לא נמנעים מללכת לעבוד בגלל זה. ג. הריקודים הם איסור גמור ומוחלט וכל ירא שמים יצא ממקום בו יש ריקודים מעורבים. לסיכום הרב עורך מצווה וגם אם לפעמים אחרי כן יש העוברים עבירות - אין זה בגללו ואסור לו להמנע בגלל זה מקיום מצווה זו - עריכת החופה. גם לא ברור היכן יבלו או ירקדו אורחי החתונה. כאן הם באים למצווה חשובה - לשמח חתן וכלה, גם אם לפעמים בדרך שאינה תמיד נכונה. גם איזבל המרשעת שלא בחלה בגרימת מותם של יהודים רבים, קבלה שכר על כך שנהגה לרקוד בפני החתן והכלה (עיין בספר מלכים א) לגבי הזמר אם הזמר רק שר  סולו  ואף אחד אינו שר איתו ואינו רוקד בגללו - נראה שמותר להקל. אם הזמר גורם להם לרקוד ריקודים מעורבים - ברור שזה אסור בהחלט - הוא גורם להם בפירוש לעבור עבירה חמורה ביותר. אם הוא גורם לנשים לשיר בלי לרקוד - יש בזה בעיה ושתזכה להיות בשמחה תמיד דוד לוי 098987548
שאלה: שאיבת שומן ירכיים: לכבוד הרב, אני דתיה חרדית חוזרת בתשובה. כל חיי הציק לי העובדה שיש לי עודף שומן הירכיים. לאחרונה מצאתי ביררתי פרטים על שאיבת השומן ומצאתי רופא מומחה שעושה זאת אפילו בלי הרדמה. עיניין זה הינו משקע שנגרר שנים רבות עוד מילדותי ואני כל כך רוצה לטפל בכך,האל יש איזה שהוא עיניין הילכתי שמונע את זה? אשמח לקבל תשובה בהקדם האפשרי
תשובה: הדבר מותר, אצל רופאה